Razgovor:Iseljavanje i progon Židova u arapskom svijetu

message: Članak je pristran i ima dosta politizacije. Dio Židova iz arapskih zemalja jest proganjan, no kada se sve emigrante iz arapskih zemalja pokušava nazvati izbjeglicama onda je riječ o pristranosti odnosno pokušaju njihovih izjednačavanja s palestinskim izbjeglicama što je svojevrsni apsurd: većina Židova iz arapskog svijeta odselila se vlastitom voljom, dok su Palestinci proganjani oružjem. Isti je slučaj i sa Židovima iz Sovjetskih zemalja kojih ima najmanje milijun u Izraelu. Židovski emigranti iz arapskih zemalja ne žive u izbjegličkim logorima kao progani Palestinci, niti ti židovi žele povratak u arapske zemlje u kojima su živjeli. Uostalom, dovoljno govori činjenica kako UN samo Palestince naziva prognanicima o čemu je objavljeno oko stotinu rezolucija, dok židove iz arapskih zemalja ne (niti jedna rezolucija o njihovim izbjeglicama). Kada je Levant u pitanju ima na stotine primjera politizacije i s jedne i druge strane, isto kao i kod Kurda, Kavkaza, našeg Balkana, itd. S većinom njih sam temeljito upoznat, i zato ću čim stignem popraviti stanje bazirajući se prvenstveno na onom što kaže UN, a izvore ću podijeliti na tri dijela tako da uključim i dva oprečna gledišta (npr. ovo) tako da nitko ne bude zakinut. --Orijentolog (razgovor) 04:11, 18. listopada 2011. (CEST)
replies: text: Sad je pitanje: tko će utvrditi koliko je Židova otišlo svojevoljno a koliko ih je protjerano? Iz Sovjetskih zemalja ionako nije bilo toliko pritisaka koliko iz arapskih nakon nastanka palestinskog problema. Danas arapski Židovi nisu izbjeglice isključivo stoga jer su odlučili trajno se nastaniti u Izraelu, pošto bi im povratak u neke arapske države bio odveć riskantan. Ako imaš neke prijedloge kako bi se članak trebao promijeniti, samo reci. --Seiya (razgovor) 11:17, 18. listopada 2011. (CEST)
Jednostavno je: izraelska strana tvrdi da su svi „izbjelice”, a arapska strana da su se svi „odselili dobrovoljno” (podsjeća malo na slučaj krajinskih Srba, zar ne?) - istina je naravno u sredini i time s time se slaže i UN: dio je otišao dobrovoljno, no svakako je bilo i progona motiviranih panarabizmom (naserizmom), anticionizmom, radikalizacijom. Daleko od toga da su Arapi „nevine dušice” kako neki tvrde. Nearapske zemlje kao Turska, Iran i Afganistan su nešto drugo jer tamo navedeni pokreti nisu postojali, no u tekstu ih se pokušalo izjednačiti s arapskim svijetom. Turska je politički više naklonjena Izraelu i SAD-u (Trumanova doktrina) nego arapskom svijetu, isto kao što je bio i Pahlavijev Iran, no i u tom razdoblju zabilježena su iseljavanja. Zašto? Tu su razlozi isti kao u slučaju onih SSSR-a: svaki useljenik u Izrael dobija nekretninu i novac - imaš npr. o iranskom slučaju i na izraelskom mediju Haaretzu (useljeniku se plaća i po 10.000 USD, a kada se odsele onda tvrde o „proganjanju homeinijeva režima” iako ih se na isti način više odselilo u Pahlavijevo doba, a danas ih tamo živi više nego u čitavom arapskom svijetu zajedno i imaju na desetke sinagoga). Slično je i s Turskom, a Afganistan je specifičan jer se radi o jednoj od najsiromašnijih zemalja svijeta. Međutim, npr. čak ni pod radikalnim talibanskim režimom njihova sinagoga nije srušena ili prenamjenjena kao npr. u jednom relativno prozapadnom arapskom Alžiru.
Na temelju svega toga smatram da treba napraviti tri stvari:
# Preimenovati članak u Iseljavanje i progon Židova u arapskom svijetu.
# Pronaći relevantne dokumente na službenoj UN-ovoj stranici unhcr.org i rabiti ih kao primarni izvor.
# Izraelske i arapske izvore koristiti kao sporedne (lako ih je prepoznati na kilometre: po naslovu, imenu autora, retorici), no izbjegavati radikalne izvore obiju strana (npr. antisemitski jewwatch.com, itd.).
P.S. Nemoj misliti da sam tebe osobno optužio za jednostranost, ti si samo prepisao članak koji je sadržajem isljučiv i pristran, a to ide na dušu politički motiviranim aktivistima s drugih Wikipedija. --Orijentolog (razgovor) 18:59, 18. listopada 2011. (CEST)

text: Mislim da je novi naslov članka prihvatljiv. Također, mislim da je Jewish Virtual Library također dobar izvor i da nije "obojen". Što se tiče statusa izbjeglica, na siteu unhcr.org sam našao ovaj dokument refugees 1948, gdje na str. 11 jasno piše da se "600.000 židovskih izbjeglica doselilo u Izrael".--Seiya (razgovor) 20:12, 18. listopada 2011. (CEST)
Naravno, Jewish Virtual Library je enciklopedija pa to uopće nije pitanje jer nju ipak pišu stručnjaci, a ne raznorazni aktivisti. Naravno da u njoj može postojati doza pristranosti, no nema govora o tome da se takav akademski izvor može u potpunosti isključivati. Druga stvar je Lyn Julius iz Guardiana, novinarka i aktivistica čije se teze ne mogu pronaći u niti jednom akademski afirmiranom izvoru (čak ni u JVL-u), a najviše se citira u članku.
Bacio sam oko na glavnu stranicu JVL-a o toj temi: imenovana je Židovske izbjeglice iz arapskih zemalja i nigdje se u isti kontekst ne navode nearapske države poput Turske, Irana, Pakistana, itd. Dakle točno kako sam i govorio u prethodnom komentaru. Engleski pojam refugee može imati dvostruko značenje na našem jeziku: i „izbjeglicu” i „prognanika”, zato sam i predložio da se u novom naslovu doda „...i progoni...” jer progona je neupitno bilo. --Orijentolog (razgovor) 23:34, 18. listopada 2011. (CEST)
thread_title:  Neutralnost